En as garras d'o sud-este se i puede trobar a población de Salinas de Trillo, bien comunicada con una pista asfaltada con as localidatz de A Fueva cheografica. En sud d'o tozal, o lugar quasi despoblau de Trillo sinyorea un cerret chicorrón sobre o barranco d'o Salinar, y le da nombre a o tozal. En a baixant de l'ueste, en as garras d'o tozal chermano que se diz de Santa Brichida, se i puede trobar a ermita de Santa Brichida que le da nombre a lo dito tozal y a un barranco afluent d'el d'o Salinar que naixe amanau d'ella. En a cuentra d'o collau d'ixe costau, o desploblau de Sant Per le da nombre a o primer tozal d'a sierra de l'Entremont.